wickkiey/tamil-wikipedia-chunked huggingface dataset:
# சில்லே ஊமா உசுமான்

## கல்வி

உசுமான் 1997 ஆம் ஆண்டு சட்டத்தில் (எல்எல்பி) இளநிலை பட்டம் பெற்றார், பின்னர் லாகூரில் உள்ள பஞ்சாப் பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார். இத்தம்பதியருக்கு இரண்டு குழந்தைகள் பிறந்தனர். இவர்களது குடும்பத்தில் அரசியல் பங்கேற்புக்கான ஒரே குடும்ப உறுப்பினராக சில்-இ- ஊமா உசுமான் இருந்தார். இவர் பாக்கித்தான் முசுலிம் லீக் (கியூ) என்ற அரசியல் கட்சியின் உறுப்பினராக இருந்தார்.  
**2002 பாக்கித்தான் பொதுத் தேர்தல்**  
2002 ஆம் ஆண்டில் உசுமான் பஞ்சாப் சட்டமன்றத் தொகுதியில் போட்டியிட்டு அதிக வாக்குகள் எண்ணிக்கையில் வெற்றி பெற்றார். 2003 ஆம் ஆண்டு முதல் 2006 ஆஅம் ஆண்டு வரை இவர் வளர்ச்சி மற்றும் திட்டமிடல் துறையில் நாடாளுமன்ற செயலாளராக பணியாற்றினார். 2006 ஆம் ஆண்டு வரை பதவியில் இருந்த இவர் அதே 2006 ஆம் ஆண்டில், பெண்களுக்கான சமூக நல அமைச்சராக நியமிக்கப்பட்டார். குச்ரான்வாலா<nowiki/>வில் சுட்டுக் கொல்லப்பட்டார்.&nbsp;லாகூருக்கு வடக்கே 70 கி.மீ. தொலைவில் கட்சி உறுப்பினர்களை சந்தித்தபோது, கூட்டத்திற்கு வந்தவர்களில் ஒருவன் இவரை துப்பாக்கியால் சுட்டுக் கொன்றான். உசுமான் குச்ரான்வாலாவில் உள்ள ஓர் உள்ளூர் மருத்துவமனையில் அனுமதிக்கப்பட்டார். ஆனால் பின்னர் லாகூருக்கு விமானத்தில் கொண்டு செல்லப்பட்டார், ஆனால் அறுவை சிகிச்சையின் போது சிகிச்சை பலனின்றி உசுமான் இறந்தார்.  
கொலையாளியான முகமது சர்வார், இசுலாமிய ஆடைக் கோட்பாட்டைக் கடைப்பிடிக்க மறுத்ததாலும், அரசியல் விவகாரங்களில் பெண்கள் ஈடுபடுவதை விரும்பாததாலும் தூண்டப்பட்டதாகக் கூறப்படுகிறது. கொலையாளி முன்னதாக் நான்கு விபச்சாரிகளை கொன்று சிதைத்த வழக்கில் சிறையில் அடைக்கப்பட்டவர். ஒரு தொலைக்காட்சியில் "நான் மீண்டும் விடுவிக்கப்பட்டால், சரியான பாதையில் செல்லாத அனைத்து பெண்களையும் கொன்றுவிடுவேன்" என்று கூறியதாக அறியப்படுகிறது. மார்ச் 20, 2007 அன்று, சர்வாருக்கு மரண தண்டனை விதிக்கப்பட்டது. இவர் சனவரி 27, 2012 அன்று லாகூரில் உள்ள மத்திய சிறையில் இறந்தார்.  
ஒரு வேட்பாளர் மற்றும் வாக்காளராகப் அரசியல் நடவடிக்கைகள் பெண்களின் பங்கேற்பு எப்போதும் பாக்கித்தான் நாட்டில் சவாலாக எதிர்கொள்ள நேரிடுகிறது. பாத்திமா சின்னா, பெனாசீர் பூட்டோ, மலாலா யூசுப்சாய், வரங்க லோனி அல்லது சில்-இ-ஊமா உசுமான் . போன்றவர்கள் இந்த காரணத்திற்காகவே படுகொலை செய்யப்பட்டுள்ளார்கள்.  
நாட்டை அதிர்ச்சிக்குள்ளாக்கிய உசுமானின் மரணம் பாக்கித்தானில் நிலவிய இசுலாமிய தீவிரவாதத்தை உலகிற்கு வெளிச்சம் போட்டுக் காட்டியது. இப்படுகொலைச் சம்பவத்தால் மிதவாதிகளுக்கும் இசுலாமிய தீவிரவாதிகளுக்கும் இடையிலான போர்க்களப் பிரச்சினையாக மாறியது.
# மரியா பசீர்

**மரியா பசீர்** (*Maria Bashir*) ஆப்கானித்தானைச் சேர்ந்த ஒரு வழக்கறிஞர் ஆவார். இவர் 2009 நிலவரப்படி நாட்டில் இத்தகைய பதவியை வகித்த ஒரே பெண்ணாக இருக்கிறார். தலிபானுக்கு பிந்தைய காலத்தில், இவர் மீண்டும் சேவைக்கு அழைக்கப்பட்டார். 2006 இல் எறாத்து மாகாணத்தின் தலைமை வழக்கறிஞராக நியமிக்கப்பட்டார். ஊழல் மற்றும் ஒடுக்குமுறையை ஒழிப்பதில் இவர் முக்கிய கவனம் செலுத்தி, 2010இல் மட்டும் 87 வழக்குகளை கையாண்டுள்ளார்.  
இவரது பணியை அங்கீகரித்து, அமெரிக்க வெளியுறவுத்துறை, தலைமைத்துவம், தைரியம், திறமை மற்றும் மற்றவர்களுக்காக தியாகம் செய்ய விருப்பம் காட்டும் உலகெங்கிலும் உள்ள பெண்களுக்கு வழங்கப்படும் சர்வதேச வீரதீரப் பெண்கள் விருதை வழங்கியது. குறிப்பாக பெண்களின் உரிமைகளை மேம்படுத்துவதற்காக, பெரும்பாலும் தங்கள் உயிருக்கு ஆபத்து ஏற்படும் என அறித்தும் செயல்படும் பெண்களுக்கு இத்தைகைய விருது வழங்கப்படுகிறது. இவர் 2011ல் டைம் இதழின் உலகில் மிகவும் செல்வாக்குள்ள 100 மனிதர்கள் அடங்கிய டைம் 100 என்ற பட்டியலில் இவர் இடம் பெற்றார்.
# மரியா பசீர்

## ஆரம்பகால வாழ்க்கையும் கல்வியும்

தனது குடும்பத்தில் மூத்த குழந்தையாக் இவர், பள்ளி நாட்களில் இருந்தே ஒரு பிரகாசமான மாணவியாக இருந்தார் . நாட்டில் பெண்கள் மீதான அணுகுமுறையில் மிகவும் கட்டுப்பாடு உள்ள நிலையில் பள்ளி நிலைக்கு அப்பாலும் படிக்க வேண்டுமென இவர் தனது மறைந்த தந்தையால் ஊக்குவிக்கப்பட்டார். தனது பட்டதாரிப் படிப்புக்கான நுழைவுத் தேர்வுகளில் மூன்று விருப்பங்களைத் தேர்வு செய்ய வேண்டிய கட்டாயம் ஏற்பட்டபோது, அவைகள் அனைத்தின் கீழும் 'சட்டத்தை' நிரப்பினார். இவருக்கு இரண்டு மகன்களும் ஒரு மகளும் உள்ளனர். மூத்த மகன் ஜெர்மனியில் படிக்கிறார், மற்ற இருவர் (சஜத் மற்றும் யாசமன்) வீட்டிலேயே படிக்கிறார்கள். ஏனெனில் இவருக்கும் இவரது குடும்பத்திற்குமான மரண அச்சுறுத்தல்கள் முறையான பள்ளி படிப்பை கடினமாக்குகிறது.
# மரியா பசீர்

## தலிபான்களின் கீழ்

தனது பயிற்சிக்குப் பிறகு, முதலில் காபுலிலும் பின்னர் எறாத்திலும் குற்றவியல் புலனாய்வாளராக தலைமை வழக்கறிஞர் அலுவலகத்தில் தனது வாழ்க்கையைத் தொடங்கினார். எறாத்துக்குச் சென்ற சிறிது காலத்தில், 1995இல், தலிபான்கள் நகரத்தை ஆக்கிரமித்து, பெண்களை வேலை செய்வதைத் தடுத்தனர். 2001ஆம் ஆண்டில் அமெரிக்கப் படையெடுப்பு நிகந்த பின்னர் பெண்கள் மீண்டும் வேலை செய்யத் தொடங்கும் வரை, இவரும் மற்ற பெண்களைப் போலவே வீட்டுக்குள் இருக்க வேண்டியிருந்தது, அந்த நேரத்தில் இவர் குற்றவியல் புலனாய்வாளராக தனது முந்தைய பாத்திரத்தை மீண்டும் தொடங்கினார். தாலிபான்கள், பெண்கள் படிக்க அல்லது வேலை செய்வதை சட்டவிரோதமாக்கி, அவர்கள் ஆண்களைச் சார்ந்து இருப்பதை உறுதி செய்தனர். இவர் பெண்களுக்கு இரகசியமாக, தனது இல்லத்தில், மாணவிகளுக்கு படிப்பதற்குத் தேவையான மற்ற பொருட்களை கடத்த ஆரம்பித்தார். தலிபான் ஆட்சி வீழ்ச்சியடையும் என்று இவர் நம்பினாள், இது நடந்தபோது பெண்கள் வேலைக்கு சேர தயாராக இருக்க வேண்டும் என்று விரும்பினார். தாலிபான்கள் இவருடைய செயல்பாடுகளை அறிந்திருந்தார்கள். இவர் என்ன செய்கிறார் என்பதை அறிய இரண்டு முறை இவரது கணவனை அழைத்து விளக்கம் கேட்டனர்.
# மரியா பசீர்

## கொலை முயற்சிகள்

இவரது நியமனம் ஒரு பெண்ணாக இருந்ததால், தாலிபாங்களால் சரியாக எடுத்துக் கொள்ளப்படவில்லை. ஊழல் ஒழிப்பு நடவடிக்கைகள் மற்றும் குடும்ப வன்முறைகளால் பாதிக்கப்பட்ட பெண்கள் தங்கள் கணவர்களை நீதிமன்றத்திற்கு அழைத்துச் செல்ல இவருக்கு தைரியம் அளித்தது. இவர் பதவி விகக் கோரி, தொலைபேசி மிரட்டல்களைப் பெறத் தொடங்கினார். எறாத்தை சேர்ந்த சில அடிப்படை மதகுருமார்கள் பொது இடங்களில் வரம்பற்ற பெண்கள் மீது பத்வா வெளியிட்டனர். இதனால் பதறிப்போன இவர், தனக்கு பாதுகாப்பு வழங்குமாறு மாநில அதிகாரிகளை கேட்டுக்கொண்டார். ஆனால் மாநில அதிகாரிகள் இவருடைய கோரிக்கைகளுக்கு செவிசாய்க்கவில்லை, பின்னர் 2007 இல், இவருடைய குழந்தைகள் பொதுவாக வெளியே விளையாடிக் கொண்டிருந்த நேரத்தில், இவருடைய வீட்டிற்கு வெளியே ஒரு வெடிகுண்டு வெடித்தது. அப்போது மழை பெய்தது. அதனால் குழந்தைகள் வீட்டுக்குள் இருந்தனர். இவரது உயிருக்கு அச்சுறுத்தல்கள் இருப்பதைக் கண்ட அமெரிக்க அரசு, ஆயுதம் ஏந்திய காவலர்களை நியமித்து. மற்றொரு சம்பவத்தில், இவரது பாதுகாவலரின் மகன் ஒருவர் கடத்தப்பட்டு படுகொலை செய்யப்பட்டார். குற்றவாளிகள் அவரை இவரது மகன் என்று தவறாக கருதினர். இது போன்ற நிகழ்வுகள் இவரது குழந்தைகளை வீட்டுப் படிப்பை எடுக்க கட்டாயப்படுத்தியது.
# ஆசா டி வோசு

**ஆசா டி வோசு** (*Asha de Vos*) என்பவர் இலங்கையைச் சேர்ந்த கடலியல் உயிரியலாளர் ஆவார். வடக்கு இந்தியப் பெருங்கடலில் நீலத் திமிங்கல ஆராய்ச்சியின் முன்னோடியாகவும் இவர் அறியப்படுகிறார். கடலியல் கல்வி கற்பித்தலிலும் நீலத் திமிங்கல ஆராய்ச்சி திட்டத்திற்கும் பெயர் பெற்றவராகத் திகழ்ந்தார். 2018 ஆம் ஆண்டில் பிபிசி வானொலியின் 100 பெண்கள் விருதுக்கு தேர்ந்தெடுக்கப்பட்டார்.
# ஆசா டி வோசு

## வாழ்க்கை மற்றும் தொழில்

ஆசா டி வோசு 1979 ஆம் ஆண்டு இலங்கையில் பிறந்தார். இவருக்கு ஆறு வயதாக இருந்தபோது இவருடைய பெற்றோர் ஆசாவுக்கு தேசிய புவியியல் பத்திரிகைகளைக் கொண்டு வருவார்கள். அந்த புத்தகங்களின் பக்கங்களைப் பார்த்து, "அது ஒரு நாள் நானாக இருப்பேன்" என்று ஆசா கற்பனை செய்து பார்ப்பார். யாரும் போகாத இடங்களுக்குச் சென்று, யாரும் பார்க்காத செய்திகளை பார்ப்பேன் என்று கனவும் காண்பாராம். "சாகச விஞ்ஞானி" ஆக கனவு காண இப்பத்திரிகைகள ஆசா டீவோசைதூண்டியது.  
ஆசா டி வோசின் ஆரம்பக் கல்வி கொழும்பு மகளிர் கல்லூரியில் முடிந்தது. ஆரம்பக் கல்வியைத் தொடர்ந்து கொழும்பு சர்வதேசப் பள்ளியில் படித்து முடித்த ஆசா புனித ஆண்ரூட்சு பல்கலைக்கழகத்தில் கடல் மற்றும் சுற்றுச்சூழல் உயிரியலில் இளங்கலை படிப்புக்காக இசுக்காட்லாந்துக்குச் சென்றார். மேலும் ஆக்சுபோர்டு பல்கலைக்கழகத்தில் ஒருங்கிணைந்த உயிர் அறிவியலில் முதுகலைப் பட்டமும் பெற்றார். மேற்கு ஆத்திரேலியா பல்கலைக்கழகத்தில் முனைவர் பட்டப் படிப்பை முடித்தார்.  
கடல் பாலூட்டி ஆராய்ச்சியில் முனைவர் பட்டம் பெற்ற முதல் மற்றும் ஒரே இலங்கையர் ஆசா டி வோசு ஆவார்.  
இயற்கையின் பாதுகாப்புக்கான சர்வதேச ஒன்றியத்தின் கடல் மற்றும் கடலோரப் பிரிவில் மூத்த திட்ட அதிகாரியாக டி வோசு பணியாற்றினார். 2008 ஆம் ஆண்டில் இலங்கை நீல திமிங்கலம் திட்டத்தை நிறுவினார். இத் திட்டம் வட இந்தியப் பெருங்கடலுக்குள் நீலத் திமிங்கலங்கள் பற்றிய முதல் நீண்டகால ஆய்வை உருவாக்கியது. ஒவ்வோர் ஆண்டும் புலம்பெயர்வதாக நினைக்கப்பட்ட இந்தியப் பெருங்கடல் நீலத் திமிங்கலங்கள் ஆண்டு முழுவதும் இலங்கைக்கு அருகிலுள்ள நீரில் தங்கியிருப்பதை இவர் தனது ஆராய்ச்சியின் மூலம் கண்டுபிடித்தார்.  
டி வோசின் ஆராய்ச்சியின் காரணமாக , சர்வதேச திமிங்கல ஆணையம் இலங்கை நீலத் திமிங்கலங்களை பாதுகாப்பு ஆராய்ச்சியின் அவசரத் தேவையுள்ள ஒரு இனமாக அங்கீகரித்தது. பின்பு திமிங்கலக் கப்பல் தாக்குதல்களில் இலங்கை அரசாங்கத்துடன் ஒத்துழைக்கத் தொடங்கியது.  
டி வோசு ஐயுசிஎன் உயினிங்கள் உயிர்வாழும் ஆணையத்தின் சீடாசியன் நிபுணர் குழுவின் அழைக்கப்பட்ட உறுப்பினரானார். இவர் கலிபோர்னியா சாண்டா குரூசு பல்கலைக்கழகத்தில் முனைவர் பட்ட அறிஞராகவும், தேசிய புவியியல் கழகத்தின் விருந்தினர் வலைப்பூ பதிவராகவும் இருந்தார்.  
இலங்கையின் முதல் கடல் பாதுகாப்பு ஆராய்ச்சி மற்றும் கல்வி அமைப்பான இலாப நோக்கற்ற அமைப்பான ஓசன்வெல் அமைப்பின் நிறுவனர் மற்றும் இயக்குநர் ஆசா டி வோசு ஆவார். கடலோரங்களின் ஆரோக்கியம் மற்றும் எதிர்காலம் உள்ளூர் மக்களைச் சார்ந்தது என்று டி வோசு நம்புகிறார்.  
மேற்கத்திய விஞ்ஞானிகளின் வளரும் நாடுகளில் தரவுகளைச் சேகரிக்கும் ஆராய்ச்சி பாதுகாப்பு முயற்சிகளை முடக்குகிறது என்று இவர் வாதிடுகிறார்.. டி வோசு தனது திறமையால் பெண்கள் தங்களை வளர்த்துக் கொள்ளவேண்டும் என்றும் அவர்களின் பாலினம் தங்கள் திறனை மட்டுப்படுத்த விடக்கூடாது என்றும் கூறியுள்ளார்.
# கடலூர் மாநகராட்சி

**கடலூர் மாநகராட்சி** (*Cuddalore City Corporation*) இந்தியாவின் முதல் நகராட்சியும் ஆங்கில ஆட்சியரின் தலைமையிடமுமாக இருந்தது.
இந்தியாவுக்கு வாணிபம் செய்ய வந்த ஆங்கிலேயர்கள் செஞ்சியை ஆண்ட மன்னர்களிடம் இருந்து கடலூரில் இருந்த புனித டேவிட் கோட்டையை வாங்கினார்கள். சென்னை புனித ஜார்ஜ் கோட்டையை பிரெஞ்சுக்காரர்கள் கைப்பற்றிய போது புனித டேவிட் கோட்டைக்கு தங்கள் மாகாணத் தலைநகரை மாற்றி இந்தியாவின் தென் பிராந்தியத்தை இந்தக் கோட்டையில் இருந்து ஆண்டு வந்தார்கள். ஆங்கிலேயர்கள் தங்கள் நாட்டுடனான வாணிபத் தொடர்புகளுக்கு, கடலூர் துறைமுகத்தை அதிக அளவில் பயன்படுத்தியதாக சரித்திரக் குறிப்புகள் தெரிவிக்கின்றன,  
கடலூரில், கடலூர் முதுநகர் மற்றும் கடலூர் புதுநகர் என இரண்டு முக்கிய பகுதிகள் உள்ளன. 1866 வரை நகராட்சி அலுவலகம் போன்ற அரசு அலுவலகங்கள் முதுநகர் பகுதியிலேயே இருந்தன. 1866க்கு பிறகு அவை புதுநகர் பகுதியில் உள்ள மஞ்சக்குப்பம் எனப்படும் இடத்திற்கு மாற்றப்பட்டது.  
சரித்திரக் குறிப்புகள் படி இவ்வூர் சோழர், பல்லவர், முகலாயர் மற்றும் ஆங்கிலேயர் ஆகியோரால் ஆட்சி செய்யப்பட்டுள்ளது. பாரம்பரியப்படி சைவ சமயக் கோட்பாடுகள் இங்கு பின்பற்றப்படுவதன் மூலம் சோழர்கள் இப்பகுதியை ஆட்சி செய்துள்ளது புலனாகிறது.  
22 அக்டோபர் 2021 அன்று கடலூர் மாநகராட்சியாக தரம் உயர்த்தி அறிவிக்கப்பட்ட நிலையில், அம்மாநகராட்சி செயல்படுவதற்கான மாநகராட்சி அவசர சட்டத்தை தமிழக அரசு இயற்றி வெளியிட்டுள்ளது.இந்த அவசர சட்டத்தில் ஊராட்சி அமைப்புகள் இணைந்து அரசாணை வெளியீடு இல்லை.  
புதிதாக உருவாக்கப்பட்ட கடலூர் மாநகராட்சி பகுதியில்  
**கடலூர் நகரம்**,
**கடலூர் ஊராட்சி ஒன்றியத்தில் உள்ள 16 ஊராட்சி மன்றங்களின் பகுதிகள்**;
- உச்சிமேடு
- தோட்டப்பட்டு
- திருவந்திபுரம்
- பச்சையாங்குப்பம்
- வெள்ளப்பாக்கம்
- மருதாடு
-
- பெரியகங்கணாங்குப்பம்
- பாதிரிக்குப்பம்
- குடிகாடு
- நத்தப்பட்டு
-
- கோண்டூர்
- கரையேரவிட்டகுப்பம்
- சின்ன கங்கணாங்குப்பம்
- குண்டுஉப்பலவாடி
- கடலூர் ஓ. டி.(முதுநகர்)
- அரிசிபெரியாங்குப்பம்
- இவை தான் இறுதி செய்யப்பட்ட கிராமங்கள்.
# கடலூர் மாநகராட்சி

## மாநகராட்சி தேர்தல், 2022

2022-ஆம் ஆண்டில் கடலூர் மாநகராட்சியின் 45 மாமன்ற உறுப்பினர்களுக்கான தேர்தல் முதன்முறையாக நடைபெற்றது. இத்தேர்தலில் திமுக கூட்டணி 34 வார்டுகளையும், அதிமுக 6வார்டுகளையும், பாரதிய ஜனதா கட்சி 1 வார்டடையும், பாமக 1 வார்டையும், சுயேச்சைகள் 3 வார்டுகளையும் கைப்பற்றினர். மேயர் மற்றும் துணை மேயர் தேர்தலில், மேயராக திமுகவின் சுந்தரியும் , துணை மேயராக விடுதலைச் சிறுத்தைகள் கட்சியின் தாமரைச்செல்வனும் வெற்றி பெற்றனர்.
# இலத்திபா நபிசாதா

**இலத்திபா நபிசாதா** (*Latifa Nabizada*) ஆப்கானித்தான் விமானப்படையில் ஆப்கானித்தான் உலங்கு வானூர்தி விமானியாவார். மில் எம்.ஐ.-17 பறக்கத் தகுதி பெற்று ஆப்கானிஸ்தானில் பணியாற்றிய முதல் இரண்டு பெண் விமானிகளில் இவரும் ஒருவர். 2013 வாக்கில், இவர் புதிய ஆப்கானித்தான் விமானப்படையில் கர்னலாக இருந்தார். ஆப்கானித்தான் இராணுவத்தில் நபிசாதாவின் பணி மற்ற பெண்களையும் இதில் சேர ஊக்குவித்தது.
# இலத்திபா நபிசாதா

### ஆரம்ப வாழ்க்கையும் தொழிலும்

1970 களில் நபிசாதா ஒரு நடுத்தர வர்க்கப் பகுதியில் வளர்ந்தார். இருப்பினும் இவரது தந்தை முஜாஹிதீன்ப் உறுப்பினராக குற்றம் சாட்டப்பட்டு ஆறு ஆண்டுகள் சிறையில் இருந்தார். இன ரீதியாக உஸ்பெக்கியர், மேலும் "ஆழ்ந்த மதவாதி", இசுலாத்தை பின்பற்றுகிறார். இவர்கள் "மருத்துவ அடிப்படையில்" பல முறை மறுக்கப்பட்டனர். ஆனால் இறுதியாக 1989இல் ஒரு மருத்துவர் அவர்களுக்கு சான்றிதழ் அளித்தபின்னர் அனுமதிக்கப்பட்டனர். இராணுவத்தில் பெண்கள் சீருடைகள் தயாராக இல்லாததால், இரண்டு சகோதரிகளும் தங்கள் சொந்த சீருடைகளை உருவாக்க வேண்டியிருந்தது. ஆப்கானித்தான் உள்நாட்டுப் போரின்போது இவர்கள் போக்குவரத்துப் பணிகளில் பறக்கத் தொடங்கினர்.
# உரூபி நூர்

**உரூபி நூர்** (*Rubi Noor*)(12 ஆகஸ்ட் 1945 - 10 ஜூலை 2008) என்பவர் இந்திய அரசியல்வாதி மற்றும் இந்தியத் தேசிய காங்கிரசின் தலைவர் ஆவார். மேற்கு வங்காளம் சுஜாபூர் சட்டமன்றத் தொகுதியிலிருந்து நான்கு முறை சட்டமன்ற உறுப்பினராக பணியாற்றினார். அவர் ஏ.பி.ஏ. கனி கான் சவுத்ரியின் தங்கை மற்றும் மவுசம் நூரின் தாயார் ஆவார்.
# உரூபி நூர்

## ஆரம்ப கால வாழ்க்கை

உரூபி நூர் 1945ஆம் ஆண்டில் பிறந்தார். பெங்காலி முஸ்லீம் வம்சாவளியான கான் செளத்திரியின் மகளாக கோட்வாலி இல்லத்தில் பிறந்தார். மால்டாவில் தனது ஆரம்பக் கல்விக்குப் பிறகு, 1964இல் கொல்கத்தாவில் உள்ள ஸ்ரீஷிக்ஷயாதன் பள்ளியில் பயின்றார்.  
இவருடைய கல்லூரி கல்வியின் போது, கொல்கத்தாவில் பெக் பாகனில் வசிக்கும் சையது முகமது நூரை மணந்தார். முகமது நூர் வெளிநாட்டில் வேலை செய்தார். ரூபி தனது கணவருடன் கனடாவுக்குச் சென்றார். பின்னர் இவர்கள் 1972இல் கொல்கத்தா திரும்பினர். மற்றும் 2006 இல் சுஜாபூர் தொகுதியில் போட்டியிட்டு வென்றார்.  
2001ஆம் ஆண்டில், கனி கான் சௌத்ரி இவரை மால்டா மாவட்ட காங்கிரசு தலைவராக நியமித்தார். இவர் இறக்கும் வரை இப்பொறுப்பிலிருந்தார்.  
இவருடைய கணவர் இவருக்கு முன்பே இறந்துவிட்டார். இவர்களுக்கு மூன்று மகள்கள். இவருடைய மூத்த மகள் சோனியா நூர் அமெரிக்க இரத்தநாள அறுவை சிகிச்சை நிபுணர் ஆவார். இரண்டாவது மகள் சயீதா நூர், இவருடைய மாமா அபு ஹசெம் கான் சௌத்ரியின் மகன் இஷா கான் செளவுத்ரியினை திருமணம் செய்துகொண்டார். இளைய மகள் மவுசம் நூர், தனது அன்னையின் மரணத்திற்குப் பிறகு அரசியலில் சேர்ந்தார். இவர் மல்டாஹ் உத்தர் தொகுதியிலிருந்துநாடாளுமன்ற உறுப்பினராகத் தேர்ந்தெடுக்கப்பட்டார்.  
ஒரு அஞ்சலியில், *தி டெலிகிராப்* பத்திரிக்கை "பல ஆண்டுகளாக, நூரின் சகோதரர் வங்காள அரசியலில் நுண்ணறிவைப் பதித்தார், இது தேர்தல் அரசியலின் துடிப்பை உணர உதவியது. இவரது திறமையான தலைமையின் கீழ், இந்த ஆண்டு மால்டா மாவட்ட பகுதியில் காங்கிரசு மற்ற இடது-சாரி கட்சிகளுடன் எவ்வித பிரச்சனைகளும் இல்லாமல் ஆட்சிக்கு வந்தது. "புதிய மாவட்ட குழுவின் தலைவர், சபினா யாஸ்மின் என்பவர் ரூபியின் தேர்வாக இருந்தது. இதற்கு எதிராகக் காங்கிரசு அதிருப்தியாளர்கள் பல முயற்சிகள் செய்தனர்."
# ரோதக் சகோதரிகளின் நிகழ்பட சர்ச்சை

**ரோதக் சகோதரிகள் வைரஸ் வீடியோ சர்ச்சை** (*Rohtak sisters viral video controversy*) என்பது நவம்பர் 2014 இன் பிற்பகுதியில் இந்தியாவில் சமூக ஊடகங்களில் பரப்பரப்பாக பரவிய ஓர் நிகழ்படத்தையும், அதைத் தொடர்ந்து நடந்த நிகழ்வுகளையும் உள்ளடக்கியது. முதல் நிகழ்படத்தில் இரண்டு சகோதரிகள் ( ரோதக் சகோதரிகள் அல்லது சோனாபட் சகோதரிகள் என்று குறிப்பிடப்படுகிறார்கள் ). பேருந்தில் பயணிப்பதாக கூறிக்கொண்டிருந்த 6 பெண்கள் காவல்துறையின் முன் வாக்குமூலம் அளித்தனர். இது துன்புறுத்தல் பிரச்சினை அல்ல, ஆனால் உடம்பு சரியில்லாத பெண்ணுக்கு ஒதுக்கப்பட்ட இருக்கையை சிலர் ஆக்கிரமித்திருப்பதால் இருக்கைகள் தொடர்பான தகராறு என்று அவர்கள் கூறினர். இணையத்தில் ஒரு நீண்ட திருத்தப்படாத நிகழ்படம் காணப்பட்டது. அதில் சிறுமிகள் தங்கள் தொலைபேசியில் சம்பவத்தை படம்பிடித்த மூன்றாவது பெண்ணிடம், அதை திருப்பித் தருமாறு கேட்கின்றனர். பின்னர் மற்றொரு ஆண் முன் வந்து, இதைப் போலவே சிறுமிகளால் தானும் துன்புறுத்தப்பட்டதாகவும் அதற்காக ₹ 20,000 செலுத்த வேண்டியிருந்தது என்றும் கூறினார்.
# ரோதக் சகோதரிகளின் நிகழ்பட சர்ச்சை

## சோதனை

திசம்பர் 8 அன்று, சிறுமிகள் தங்கள் நிகழ்வுகளின் பதிப்பு உண்மை என்பதை நிரூபிக்க ஒரு நரம்பியல் பகுப்பாய்வு சோதனை செய்ய முன்வந்தனர். சிறுமிகள் அவர்களிடம் நடத்தப்பட்ட பலமுனை வரைவி தேர்வில் தோல்வியடைந்தனர். அதே நேரத்தில் குற்றம் சாட்டப்பட்டவர்கள் அதில் தேர்ச்சி பெற்றனர். 18 சனவரி, 2015 அன்று, பெண்கள் அரியானா மாநில மகளிர் ஆணையத்தின் துணைத் தலைவர் சுமன் தஹியாவிடம் புகார் அளித்தனர். அதிகாரிகளால் வழக்கைத் திரும்பப் பெறுமாறு தங்களுக்கு அழுத்தம் கொடுக்கப்படுவதாகவும், பலமுனை வரைவி சோதனையின்போது தங்களிடம் ஆபாசமான கேள்விகள் கேட்கப்பட்டதாகவும் கூறினர். மே 2015இல், தங்களுடைய படங்களை கணிணி உதவியுடன் யாரோ மாற்றி சமூக ஊடகங்களில் வெளியிட்டதாக சகோதரிகள் போலீசில் புகார் செய்தனர்.
# ரோதக் சகோதரிகளின் நிகழ்பட சர்ச்சை

## விசாரணை

ஆகத்து 2015 இல், காவல்துறை தனது விசாரணையை முடித்து குற்றப்பத்திரிகையை தாக்கல் செய்தது . 200 பக்க குற்றப்பத்திரிகையில் 50 சாட்சிகளின் அறிக்கைகள் இருந்தன. மேலும் பொய் கண்டறிதல் சோதனையின் அறிக்கையும் அடங்கும். நிகழ்படத்தை படம்பிடித்த பெண்ணின் அறிக்கையும் சேர்க்கப்பட்டதாக ஊடக அறிக்கைகள் தெரிவித்தன. எந்த ஒரு துன்புறுத்தலும் நடக்கவில்லை என்றும், சிறுமிகளில் ஒருவரால் செல்லிடைபேசி கொடுக்கப்பட்டதாகவும் அவர் கூறினார். குற்றம் சாட்டப்பட்ட சிறுவர்களின் சோதனை நம்பகமானதாகக் கண்டறியப்பட்டதாக காவலர்கள் தெரிவித்தனர். சிறுமிகளின் சட்ட ஆலோசகர், அதர் சிங் பன்வார் *இந்துஸ்தான் டைம்ஸிடம்* பேசுகையில், விசாரணையில் காவல்துறை பாரபட்சமாக இருப்பதாக குற்றம் சாட்டினார். பலமுனை வரைவி சோதனை காவலர்களால் புனையப்பட்டிருக்கலாம் என்று கூறிய அவர், இந்த வழக்கை மத்திய புலனாய்வுத் துறையிடம் (சிபிஐ) ஒப்படைக்க வேண்டும் என்றும் பரிந்துரைத்தார். அனைத்து குற்றச்சாட்டுகளும் தள்ளுபடி செய்யப்பட்டு இளைஞர்கள் நிரபராதிகளாக கருதப்பட்டனர். அவர்கள் மீதான அனைத்து குற்றச்சாட்டுகளிலிருந்தும் அவர்கள் விடுவிக்கப்பட்டனர்.  
4 மார்ச் 2017 அன்று, அவர்கள் அனைத்து குற்றச்சாட்டுகளிலிருந்தும் விடுவிக்கப்பட்டனர். இருப்பினும், அவர்கள் சர்ச்சையின் விளைவுகளால் தொடர்ந்து பாதிக்கப்பட்டதாகக் கூறப்படுகிறது. அவர்கள் மேல் விழுந்த எதிர்மறை எண்ணத்தின் காரணமாக வேலைவாய்ப்பு தகுதிகள் கிடைக்காமல் போயின.
# மற்றொரு தாய்

**மற்றொருதாய்** (*Othermother*) என்பவர் உயிரியல் ரீதியாக சொந்தமாக இல்லாத குழந்தைகளைப் பராமரிக்கும் ஒரு பெண் ஆவர். இந்த தாய்மார்கள் மாற்றாந்தாய் பெண்களிடம் இருந்து வேறுபடுகிறார்கள்.
# இந்திய செஞ்சிலுவைச் சங்கம்

**இந்திய செஞ்சிலுவைச் சங்கம்** (*Indian Red Cross Society*, IRCS) என்பது இந்தியாவில் வாழும் மனித வாழ்க்கை மற்றும் ஆரோக்கியத்தைப் பாதுகாக்கும் ஒரு தன்னார்வ மனிதாபிமான அமைப்பு. இது சர்வதேச செஞ்சிலுவை சங்கம் மற்றும் செம்பிறை இயக்கத்தின் ஒரு பகுதியாகும், எனவே சர்வதேச செஞ்சிலுவை மற்றும் செம்பிறை இயக்கத்தின் அடிப்படைக் கோட்பாடுகளைப் பகிர்ந்து கொள்கிறது. பேரழிவுகள்/அவசர காலங்களில் நிவாரணம் அளிப்பது, பாதிக்கப்படக்கூடிய மக்கள், சமூகங்களின் ஆரோக்கியம், பராமரிப்பு ஆகியவற்றை ஊக்குவிப்பதே இச்சங்கத்தின் நோக்கம். இந்தியா முழுவதும் 700 க்கும் மேற்பட்ட கிளைகளைக் கொண்டுள்ளது. இந்த சங்கம் இந்தியாவின் செயின்ட் ஜான் ஆம்புலன்ஸ் உடன் நெருக்கமான தொடர்புடையது.
# இந்திய செஞ்சிலுவைச் சங்கம்

## வரலாறு

பர்மாவில் துருப்புக்களுக்கு அனுப்புவதற்கான புத்தகங்களை வரிசைப்படுத்துதல்.]]
முதல் உலகப் போரின்போது இந்தியாவில் பாதிக்கப்பட்ட வீரர்களுக்கான நிவாரண சேவைகள் செயின்ட் ஜான் ஆம்புலன்ஸ், பிரித்தானிய செஞ்சிலுவைச் சங்கம் ஆகியவற்றுக்கு இடையேயான கூட்டுப் போர் குழுவின் கிளையால் வழங்கப்பட்டது. 3 மார்ச் 1920 அன்று, இந்திய சட்டமன்றத்தில் சர் கிளாட் ஹில் ( வைசிராயின் நிர்வாக கவுன்சில் உறுப்பினர், இந்தியாவில் கூட்டுப் போர் குழுவின் தலைவராகவும் இருந்தார்), இந்திய செஞ்சிலுவைச் சங்கம், பிரிட்டிஷாரிடமிருந்து சுதந்திரமாக உருவாக்கப்பட்டது. இந்த மசோதா *இந்திய செஞ்சிலுவைச் சங்கச் சட்டம், 1920* மார்ச் 17, 1920 இல் நிறைவேற்றப்பட்டது, மேலும் 20 மார்ச் 1920 அன்று கவர்னர் ஜெனரலின் ஒப்புதலுடன் 1920 ஆம் ஆண்டு நாடாளுமன்ற சட்டம் XV  
7 ஜூன் 1920இல் இந்திய செஞ்சிலுவைச் சங்கத்தை கூட்டுப் போராட்டக் குழுவின் இந்திய கிளையின் உறுப்பினர்களிடமிருந்து ஐம்பது உறுப்பினர்கள் முறையாக நியமிக்கப்பட்டனர். சர் வில்லியம் மால்கம் ஹெய்லி தலைவராக முதல் நிர்வாக குழு அவர்களிடமிருந்து தேர்ந்தெடுக்கப்பட்டது.
# இந்திய செஞ்சிலுவைச் சங்கம்

## வரலாறு

### போருக்குப் பின்

1947ஆம் ஆண்டில் சில ஐஆர்சிஎஸ் சொத்துக்கள் பாகிஸ்தான் செஞ்சிலுவைச் சங்கத்தை ஆரம்பிக்க வழங்கப்பட்டன. இப்போது அது பாகிஸ்தான் செம்பிறைச் சங்கம் என வழங்கப்படுகின்றது.  
ஐஆர்சிஎஸ் -ஐ நிர்வகிக்கும் சட்டம் கடைசியாக *இந்திய செஞ்சிலுவைச் சங்கம் (திருத்தம்) மசோதா, 1992* -ல் திருத்தப்பட்டது.
# இந்திய செஞ்சிலுவைச் சங்கம்

## அமைப்பு

- ஐஆர்சிஎஸ் 35 மாநில / யூனியன் பிரதேச கிளைகள் மற்றும் அவற்றின் 700 க்கும் மேற்பட்ட மாவட்டங்கள், துணை மாவட்ட கிளைகளைக் கொண்டுள்ளது.
- இந்தியாவின் குடியரசுத் தலைவர் ஐஆர்சிஎஸ்ஸின் தலைவர்
- சுகாதாரம் மற்றும் குடும்ப நலத்துறை அமைச்சர் சங்கத்தின் தலைவர்.
- தேசிய நிர்வாகக் குழுவில் 19 உறுப்பினர்கள் உள்ளனர்.
- தலைவர் மற்றும் நிர்வாகக் குழுவின் 6 உறுப்பினர்கள் ஜனாதிபதியால் பரிந்துரைக்கப்படுகிறார்கள். மீதமுள்ள 12 பேர் மாநில, யூனியன் பிரதேச கிளைகளால் ஒரு தேர்தல் கல்லூரி மூலம் தேர்ந்தெடுக்கப்படுகிறார்கள்.
- துணைத் தலைவர் நிர்வாகக் குழு உறுப்பினர்களால் தேர்ந்தெடுக்கப்படுகிறார்.
- நிர்வாகக் குழு பல குழுக்கள் மூலம் சமூகத்தின் செயல்பாடுகளை நிர்வகிப்பதற்கும் மேற்பார்வை செய்வதற்கும் பொறுப்பாகும்.
- பொதுச்செயலாளர் சங்கத்தின் தலைமை நிர்வாகி.
# இந்திய செஞ்சிலுவைச் சங்கம்

## இந்திய செஞ்சிலுவை சங்கத்தின் செயலாளர் நாயகங்களின் பட்டியல்

| 1 | பல்வந்த் சிங் பூரி | ஜூலை 1941 | ஜூலை 1958 |  |
| --- | --- | --- | --- | --- |
| 2 | மேஜர் ஜெனரல் சி.கே.லட்சுமணன் | ஜூலை 1958 | ஏப்ரல் 1969 |  |
| 3 | மேஜர் ஜெனரல் எஸ்எஸ் மைத்ரா | ஜூலை 1969 | அக்டோபர் 1978 |  |
| 4 | லெப்டினன்ட் ஜெனரல் ஆர்எஸ் ஹூன் | அக்டோபர் 1978 | ஜூலை 1981 |  |
| 5 | அஜித் பmமிக் | ஜூலை 1981 | ஜனவரி 1991 |  |
| (5) | அஜித் பmமிக் (2 வது முறை) | ஏப்ரல் 1991 | ஜூன் 1991 |  |
| 6 | டாக்டர் ஏ.கே. முகர்ஜி | நவம்பர் 1991 | மார்ச் 1996 |  |
| 7 | டாக்டர் மனோஜ் மாத்தூர் | ஏப்ரல் 1996 | மார்ச் 1999 |  |
| 8 | டாக்டர் எஸ்.பி. அகர்வால் | மார்ச் 1999 | பிப்ரவரி 2000 |  |
| 9 | டாக்டர் விமலா ராமலிங்கம் | மார்ச் 2000 | மார்ச் 2006 |  |
| (8) | டாக்டர் எஸ்பி அகர்வால் (2 வது முறை) | மார்ச் 2005 | 2015 நவம்பர் 2015 |  |
| 10 | ஆர்.கே.ஜெயின் | நவம்பர் 2015 | *தற்போது* | } |
# இந்திய செஞ்சிலுவைச் சங்கம்

## இதையும் பார்க்கவும்

- செஞ்சிலுவை மற்றும் செம்பிறைச் சங்கங்களின் பட்டியல்
- சர்வதேச செஞ்சிலுவை மற்றும் செம்பிறை இயக்கம்
- சர்வதேசச் செஞ்சிலுவை சங்கம் மற்றும் செம்பிறைச் சங்கங்கள்
- சர்வதேசச் செஞ்சிலுவை மற்றும் சிவப்பு பிறை இயக்கத்தின் சின்னங்கள்
- செயின்ட் ஜான் ஆம்புலன்ஸ்
- செயின்ட் ஜான் ஆம்புலன்ஸ் இந்தியா
- ஜோஹானிட்டர் இன்டர்நேஷனல்
# சார்மைன் சாலமன்

**சார்மைன் மௌரீன் சாலமன்** (**Charmaine Maureen Solomon)** இலங்கை - ஆத்திரேலிய சமையல் கலை வல்லுநராவார். 31 சமையல் புத்தகங்களை இவர் எழுதியுள்ளார். மசாலா கலவைகள் மற்றும் இறைச்சிகளின் சொந்த வணிகப் பெயரை உருவாக்கியுள்ளார். *சிட்னி மார்னிங் எரால்டு பத்திரிகையும்* பெரும்பாலான பொதுமக்களும் இவரை "ஆத்திரேலியாவில் ஆசிய சமையல் ராணி" என்று அழைக்கின்றனர். மற்றும் "சமையல் புத்தக ஆசிரியர்களில் புனித மும்மூர்த்திகளில் ஒருவர் . என்றும் குறிப்பிடுகின்றனர். ஆத்திரேலியாவில் உள்ள பிரபலங்களை அடையாளப்படுத்தும் பட்டியலில் இவர் பெயரையும் சேர்த்துள்ளனர். மேலும் ஆத்திரேலிய வீடுகளுக்கு ஆசிய உணவை அறிமுகப்படுத்துபவர் சார்மைன் என்று பல்வேறு வர்ணனையாளர்களாலும் இவர் பாராட்டப்படுகிறார். இவரது 1976 சமையல் புத்தகம், *முழுமையான ஆசிய சமையல்* புத்தகம் ஆகும். ஐந்து மொழிகளில் ஒரு மில்லியனுக்கும் அதிகமான பிரதிகள் விற்கப்பட்டது. *18 வயதில் இவர் சிலோன் டெய்லி நியூசு* என்ற ஆங்கிலப் பத்திரிகையின் பெண்கள் பக்கங்களின் ஆசிரியருக்கு உதவியாளரானார். அரச குடும்பத்தினர்கள், திரைப்பட நட்சத்திரங்கள், திரைப்பட இயக்குநர்கள், எழுத்தாளர்கள் மற்றும் சமூக அறிஞர்கள் போன்ற முக்கிய பிரபல்ங்களை இவர் பேட்டி கண்டார். 1956 ஆம் ஆண்டில் ரங்கூனில் பிறந்த இசைக்கலைஞர் உரூபன் கெல்லி சாலமனை இவர் திருமணம் செய்து கொண்டார். தம்பதியர்களுக்கு 1959 ஆம் ஆண்டு ஆத்திரேலியா செல்வதற்கு முன்பு இரண்டு மகள்கள் இருந்தனர். அதற்குப் பின்னர் அவர்களுக்கு மேலும் இரண்டு மகன்கள் பிறந்தனர். இப்பத்திரிகையில் சாலமன் 11 ஆண்டுகள் பணியாற்றினார். அதில் மூன்று உணவுகளுக்கு இவர் சமையல் ஆசிரியராக இருந்தார். பின்னர் *பெல்லி* பத்திரிகையின் சமையல் ஆசிரியரானார். *தி சன்-எரால்டு* மற்றும் *தி சிட்னி மார்னிங் எரால்டு பத்திரிகைகளில்* வழக்கமான கட்டுரையாளராகத் தொடர்ந்தார். மற்றும் மூன்று வருடங்கள் *குடும்ப வட்ட* இதழின் உணவு ஆசிரியராகவும் இருந்தார். இவரது முதல் புத்தகம், *தென்கிழக்கு ஆசிய சமையல்* புத்தகம், 1972 ஆம் ஆண்டில் வெளியிடப்பட்டது. *முழுமையான ஆசிய சமையல்* புத்தகம் 1976 ஆம் ஆண்டில் வெளியிடப்பட்டது. அடுத்த மூன்று பத்தாண்டுகளில் இவர் மேலும் 29 புத்தகங்களை எழுதினார்.
# சார்மைன் சாலமன்

## கவுரவங்கள் மற்றும் விருதுகள்

சாலமன் உணவு ஊடக சேவைக்காக, குறிப்பாக ஆசிய சமையல் புத்தகங்களின் ஆசிரியராக தெரிவு செய்யப்பட்டு 2007 ஆம் ஆண்டு ஆத்திரேலியாவின் ஆர்டர் ஆஃப் மெடல் பரிசை வென்றார். *ஆசிய* உணவின் கலைக்களஞ்சியம் என்ற புத்தகம் 1996 ஆம் ஆண்டு வெள்ளிப்பதக்கம் வென்றது. சூலியா குழந்தைகள் சமையல் புத்தக விருதுகளில் வெள்ளிப் பதக்கத்தையும், 1997 உலக உணவு ஊடக சிறந்த உணவு புத்தக விருதுகளில் வெள்ளி அகப்பையையும் வென்றது. மேலும் 2002 ஆம் ஆண்டில் கோர்மண்ட் உலக சமையல் *புத்தக விருதுகளில் ஆங்கிலத்தில் எழுதப்பட்ட முழுமையான இவருடைய சைவ சமையல்* புத்தகம் சிறந்த சைவ புத்தக விருதை வென்றது.
# ஜாக்கி லீவ்

**ஜாக்கி லீவ்** (English: Jacky Liew; Chinese: 廖城兰; ஆகஸ்ட் 3 இல் பிறந்தார்), அவரது சி கோங்ஸி (Chinese: 食公子) அல்லது ஃபுட் மாஸ்டர் என்ற பெயரால் நன்கு அறியப்பட்டார். அவர் ஒரு பிரபலமான உணவு விமர்சகர், உணவு கட்டுரையாளர், எழுத்தாளர், தயாரிப்பாளர், இயக்குநர் மற்றும் சர்வதேச சமையல் போட்டியின் நீதிபதியாக இருப்பவர். மலேசியாவில் ஒரு ஃபுட் கௌர்மெட் என்று அறியப்பட்ட முதல் நபரும் ஆவார் .
# ஜாக்கி லீவ்

## **வாழ்க்கை தொழில்கள்**

ஜாக்கி லீவ் மலேசியாவில் பிறந்தார், அவருடைய மூதாதையர் வீடு குவாங்டாங் சீனாவில் உள்ளது.  
1996 முதல், பயணம் மற்றும் உணவு குறித்து "Food World”, "Apple" மற்றும் "Traveller's Digest” பத்திரிகைகளில் பத்திரிகையாளராகவும் கட்டுரை<nowiki/>யாளராகவும் அவர் தனது வாழ்க்கையைத் தொடங்கினார்.  
2000 ஆம் ஆண்டில், அவர் "Feminine" மற்றும் "Oriental Cuisines" ஆகியவற்றில் சமையல் விமர்சனங்களை "Shi Gongzi" என்ற பெயரில் எழுதினார்.  
வணிக முறையில் உணவு விமர்சகர்களையும் பரிந்துரைகளையும் வழிநடத்திய முதல் நபரும் இவரே, மேலும் மலேசியாவின் உணவு மேம்பாடு மற்றும் சுற்றுலாவில் எப்போதும் ஈடுபடுபவர், மலேசியாவின் நூறாண்டு உணவு கலாச்சாரத்திற்கான உணவகங்கள் மற்றும் ஆராய்ச்சிகளின் சமையல் குறிப்புகளைத் தக்கவைத்துக்கொண்டு இருப்பவர், மலேசியா உணவுக்கு பெரும் பங்களிப்பைச் செய்பவர்.  
2002 இல், அவர் இன்றைய வேளாண் கல்லூரியின் விரிவுரையாள<nowiki/>ராகவும், கல்லூரி இதழின் ஆலோசகராகவும் ஆனார். 2006 இல், அவர் நன்யாங் பிரஸ்ஸில் தேசிய வணிக ஒருங்கிணைப்பாளராக ஆக அழைக்கப்பட்டார்.  
2007 ஆம் ஆண்டில், அவர் உணவுப் பத்தியில் அரசியல் கூறுகளைச் சேர்த்தார், மேலும் தூதரக அமைச்சர், அமைச்சர்கள் மற்றும் நாடாளுமன்ற உறுப்பினர்கள் உட்பட 119 மலேசிய மற்றும் வெளிநாட்டு அரசியல்வாதிகளைச் சந்தித்தார்.  
2013 முதல் தற்போது வரை, அவர் தரவு அறிவியலைப் படிக்கத் தொடங்கினார் மற்றும் மலேசியாவின் உணவு மதிப்பீட்டு தரங்களை மறுவரையறை செய்ய இணைய தொழில்நுட்பத்தைப் பிரயோகப்படுத்தினார்.
# ஜாக்கி லீவ்

## **விருதுகள்**

2008 ஆம் ஆண்டில், மலேசியாவின் 10 வது Yang di-Pertuan Agong (தமிழில் யாங் டி பெர்துவான் அகோங்) என்பவரிடமிருந்து சமூகப் பங்களிப்புக்காக பி.எம்.சி சோசியல் சர்வீஸ் எஸ்சலன்ஸ் விருது மூலம் வெகுமதி மற்றும் அங்கீகாரம் பெற்றார் மற்றும் அரசரை சந்தித்த முதல் சீன உணவு எழுத்தாளராக திகழ்கிறார். அவர் பிரெஞ்சிலிருந்து உலக ஃபுட் கௌர்மெட் பேட்ஜ்களைப் பெற்றவர். 2011 ஆம் ஆண்டில், சீனா சர்வதேச கருத்தரங்கில் எஸ்சலன்ஸ் பேப்பர் விருதைப் பெற்றார். 2012 இல், அவர் “Who’s who compilation among 100 years” இல் சேர்க்கப்பட்டார்.
# ஜாக்கி லீவ்

## **இலக்கியப் பணிகள்**

மலேசிய உணவு வரலாற்றில் ஒரு அறிஞராக, அவரது இலக்கியப் படைப்பான ***ட்ரூலி நியோனியா மலாக்கா*** (2010, வெளியீட்டாளர்: சீஷோர் எஸ்.டி.என். பிஎச்.டி) இல் தேர்ந்தெடுக்கப்பட்டது, மேலும் வாஷிங்டன், DC இல் உள்ள காங்கிரஸ் நூலகம், சிங்கப்பூரின் தேசிய நூலகம், மலேசியாவின் தேசிய நூலகம், பல்கலைக்கழக தொழில்நுட்ப மலேசியா (UTeM) நூலகம் மற்றும் சிங்கப்பூரில் உள்ள இங்கீ ஆன் பாலிடெக்னிக் ஆகியவற்றின் தொகுப்பின் ஒரு பகுதியாக மாறியது.  
அவரது புத்தகத்தில், "மலாய் தீவுக்கூட்டத்தின் மலேசிய உணவு தாக்கங்களை" உள்ளடக்கிய நன்யாங் உணவு வகைகளை அறிமுகப்படுத்திய முதல் நபரும் இவரே, மேலும் அவர் மலேசிய உணவை 3 சமூக வகைகளாகப் பிரிக்கிறார், அதாவது 1. அரசர் மற்றும் உயர்குடி உணவு வகைகள், 2. தேசிய பாரம்பரிய உணவு; 3. புவியியல், மொழிகள் குடும்பம் மற்றும் பலவற்றின் அடிப்படையில் 5 முக்கிய இனங்களின் உணவு வகைகள், அதாவது 1. மலாய்; 2. சைனீஸ்; 3. வட மற்றும் தென் இந்தியா, மமக், இந்திய முஸ்லிம்; 4. நியோனியா மற்றும் சிட்டி; 5. மலேசியா தீபகற்பத்தில் உள்ள பழங்குடியினர் மற்றும் சபா மற்றும் சரவாக் பழங்குடியினர் மற்றும் வட மலேசியாவில் உள்ள யூரேசிய போர்ச்சுகிஸ் மற்றும் சியாம் முஸ்லிம் ஆகியவற்றின் 2 சிறப்பு வகைகள்.
# பிளேடு (வரைகதை)

**பிளேட்** அல்லது **பிளேடு** என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை எழுத்தாளர் மார்வ் வோல்ஃப்மேன் மற்றும் ஜீன் கோலன் ஆகியோர் உருவாக்கியுள்ளனர். பிளாட்டின் முதல் தோற்றம் ஜூலை 1973 இல் வெளியான 'தி டோம்ப் ஆஃப் டிராகுலா #10' என்ற கதையில் துணை கதாபாத்திரமாக தோற்றுவிக்கப்பட்டது. பின்னர் அவரது சொந்த கதைக்களத்துடன் தோற்றுவிக்கப்பட்டது.  
இவர் காட்டேரிகளை வேட்டையாடுபவராக தனது தனித்துவமான திறமை மூலம் அனைத்து காட்டேரிகளையும் இவ் உலகைகில் இருந்து ஒழிப்பதற்காக தனது வாழ்க்கையை அர்ப்பணித்தார்.  
இந்த கதாபாத்திரம் வரைகதையில் இருந்து திரைப்படங்கள், தொலைக்காட்சித் தொடர்கள் மற்றும் நிகழ்பட ஆட்டகங்கள் உட்பட பல்வேறு ஊடகங்களுக்கு மாற்றியமைக்கப்பட்டுள்ளது. பிளேடு என்ற பாத்திரத்திற்கு நடிகர் வெச்லி சினைப்சு என்பவர் உயிர் கொடுத்தார். 1998 ஆம் ஆண்டு முதல் பிளேடு, பிளேடு 2 மற்றும் பிளேடு 3 போன்ற திரைப்படங்களில் நடித்துள்ளார். அதை தொடர்ந்து மார்வெல் திரைப் பிரபஞ்ச பின்னணியில் உருவாகி வரும் பிளேடு படத்தில் நடிகர் 'மஹர்ஷலா அலி' என்பவர் பிளேடு என்ற வேடத்தில் நடிக்க உள்ளார்.
# ஆப்கானிஸ்தானில் பாலின பாத்திரங்கள்

**ஆப்கானிஸ்தானில் பாலின பாத்திரங்கள்** (*Gender roles in Afghanistan*) ஆப்கானிய சமூகம் பாலினத்தின் அடிப்படைக் கொள்கைகளுக்கான அணுகுமுறைகளில் இசைவாக உள்ளது. இந்தக் கொள்கைகளின் பயன்பாடு குழுவிற்கு குழு மாறுபடும். ஏற்றுக்கொள்ளப்பட்ட பெண் நடத்தைக்கான பரந்த அளவிலான தரநிலைகள் அமைக்கப்பட்டுள்ள. அதே போல் பெண்களின் சரியான நடத்தைக்கான ஆண் அணுகுமுறைகளில் வேறுபாடுகள் உள்ளன. பாரம்பரிய பழக்க வழக்கங்களுக்கிடையில் முரண்பாடுகள் எழுகின்றன, அவற்றில் பல பெண்களின் உரிமைகளை பாதிக்கின்றன. இசுலாத்துக்கு அந்நியமானவை. மற்ற செயல்பாட்டு நியதி ஆண்களுக்கும் பெண்களுக்கும் சமத்துவம், நீதி, கல்வி மற்றும் சமூக சேவை ஆகியவற்றை வலியுறுத்துகிறது. மேலும், இசுலாத்தின் கட்டளைகள் சீர்திருத்தவாதிகள் மற்றும் இசுலாமியர்களிடையே பல்வேறு விளக்கங்களுக்கும் உட்பட்டவை.  
1929 இல் மன்னர் அமானுல்லாவின் வீழ்ச்சிக்கு காரணமான சர்ச்சைக்குரிய பிரச்சினைகளுக்கு பாலின சீர்திருத்தம் மையமாக இருந்தது. 1959ஆம் ஆண்டில், பிரதமர் தாவுத் கானின் ஆண் சார்ந்த அரசாங்கம் தானாக முன்வந்து முக்காடு அகற்றுதல் மற்றும் பெண்களுக்கான தனிமை முடிவுக்கு ஆதரவளித்தது. 1964 அரசியலமைப்பு தானாகவே பெண்களுக்கு உரிமையை வழங்கியது. மேலும், அவர்களுக்கு கல்வி உரிமையையும் வேலை செய்யும் சுதந்திரத்தையும் உறுதி செய்தது.
# ஆப்கானிஸ்தானில் பாலின பாத்திரங்கள்

## வரலாறு

1959க்குப் பிறகு முப்பது வருடங்களுக்குப் வளர்ந்து வரும் பெண்களின் எண்ணிக்கையில் நகர்ப்புறப் பின்னணியிலிருந்து வந்த பெண்கள், தங்களுக்கோ அல்லது தங்களது குடும்பங்களுக்கோ மரியாதை இழப்பு இல்லாமல் பொது அரங்கில் கண்ணியத்துடன் செயல்பட்டது. ஆயினும்கூட, குடும்ப அழுத்தங்கள், பாரம்பரிய அணுகுமுறைகள் மற்றும் மத எதிர்ப்புகள் தொடர்ந்து தடைகளை விதித்தன.இது பெண்கள் சுய வெளிப்பாட்டைக் கண்டுபிடித்து அவர்களின் வாழ்க்கையை கட்டுப்படுத்தக்கூடிய அளவிற்கு மட்டுப்படுத்தப்பட்டது.
# ஆப்கானிஸ்தானில் பாலின பாத்திரங்கள்

## பெண்கள்

ஆண்களுக்கும் பெண்களுக்கும் இடையிலான வேறுபாடுகள் இருப்பதை அனைவரும் ஒப்புக்கொள்கிறார்கள். மேலும், பெண்கள் நடத்தையின் அங்கீகரிக்கப்பட்ட தரங்களின் மூலம் சிறந்த முறையில் பாதுகாக்கப்படுகிறார்கள். சமூகத்தில் பெண்களின் முக்கியத்துவத்தை யாரும் மறுக்கவில்லை. பெண்களுக்கான மரியாதை என்பது ஒரு குறிப்பிடத்தக்க பண்பு. மேலும், சிலர் இந்த மதிப்புமிக்க அந்தஸ்தை அழிக்க விரும்புவதில்லை அல்லது இசுலாம் கட்டளையிடும் அல்லது ஆப்கானிய கலாச்சார மதிப்புகளை மறுக்கவில்லை.  
குழந்தைப் பருவத்திலிருந்து மணமகளாக, தாயாக, பாட்டியாக செல்லும்போது ஒரு பெண்ணின் நிலையும் சக்தியும் அதிகரிக்கிறது. ஆண்களுடனான வெற்றிகரமான திருமணம் என்பதே பல ஆப்கான் பெண்களின் முக்கிய குறிக்கோள். பெண்களின் வளர்ப்புப் பாத்திரங்களும் முக்கியமானவை. பெண்கள் உள்நாட்டு பாத்திரங்களில் மட்டுப்படுத்தப்பட்டிருக்கிறார்கள் என்று இது அர்த்தப்படுத்துவதில்லை. பாலியல் இன்பம் மற்றும் இனப்பெருக்க சேவைகளுக்காக மட்டுமே ஆண்களால் மதிப்பிடப்படுகிறது என்பதும் முற்றிலும் பொய்யானது
# ஆப்கானிஸ்தானில் பாலின பாத்திரங்கள்

## பொது இடங்களில் பெண்களின் நடத்தை

ஆப்கானித்தானில் பெண்கள் தங்கள் பாலுணர்வை மிகவும் நேர்மறையாக பார்க்கிறார்கள். மேலும், ஆண் முதிர்ச்சி மற்றும் சுய கட்டுப்பாட்டை கேள்விக்குள்ளாக்குகின்றனர். உண்மையில் தனியார் மற்றும் பொது நடத்தைக்கு இடையிலான வேறுபாடுகள் குறிப்பிடத்தக்கவை.
# ஆப்கானிஸ்தானில் பாலின பாத்திரங்கள்

## கருத்தாய்வு

கல்வி மற்றும் வேலைவாய்ப்பில் ஆப்கானித்தான் பெண்களுக்கான உரிமைகளை உறுதி செய்வதற்காக ஆக்கிரமிப்பு பிரச்சாரங்களை திருத்துமாறு வெளிநாட்டு உதவி சமூகத்தை சிலர் வலியுறுத்தியுள்ளனர். ஆப்கானிஸ்தான் சமூகம் ஏற்கனவே சிறுவர்களின் கல்விக்கான உதவி நிறுத்தப்பட வேண்டுமா என்று கடுமையாக பிளவுபட்டுள்ளது. ஏனெனில் பெண்கள் கல்விக்கு தடை உள்ளது. குறைந்து வரும் வேலைச் சந்தையில் ஆண்களை விட பெண்கள் விரும்பப்படும்போது குடும்ப நல்லிணக்கம் சீர்குலைக்கப்பட வேண்டும்.
# ஆப்கானித்தானில் பாலியல் தொழில்

**ஆப்கானித்தானில் பாலியல் தொழில்** (*Prostitution in Afghanistan*) என்பது சட்டவிரோதமானது. இதற்கு 5 முதல் 15 ஆண்டுகள் வரை சிறைத்தண்டனை விதிக்கப்படுகிறது. இந்த நாடு ஆழ்ந்த மத மற்றும் உலகின் பழமைவாத நாடுகளில் ஒன்றாகும்.அங்கு திருமணத்திற்கு வெளியே பாலுறவு சட்டத்திற்கு எதிரானது. மேலும் மரணத்திற்கு வழிவகுக்கும்.  
பல அரசு சார்பற்ற அமைப்புகள் வறுமை காரணமாக வரும் விபச்சாரம் அதிகரித்து வருவதாக அறிவித்துள்ளன. ஒரு அறிக்கை 2015 இல் நாட்டில் 12,500 பாலியல் தொழிலாளிகள் இருப்பதாக மதிப்பிடப்பட்டுள்ளது. 2019ஆம் ஆண்டின் கணக்கெடுப்பின் அடிப்படையில் காபுல், எறாத்து, மசார் ஈ சரீப், ஜலாலாபாத்தில் 11,000 பாலியல் தொழிலாளிகள் இருப்பதாக எச்.ஐ.வி/எய்ட்ஸ் தொடர்பான ஐக்கிய நாடுகள் திட்டம் மதிப்பிட்டுள்ளது. நாட்டில் இருந்து வெளிநாட்டுப் படைகள் வெளியேறுவதற்கு முன்பு, அமெரிக்கத் தளங்களைச் சுற்றி பாலியல் தொழிலாளி விடுதிகள் பற்றியும், பாலியல் பற்றிய செய்திகளும் வந்துள்ளன.  
சீனா, ஈரான், பாக்கித்தான், பிலிப்பீன்சு, இலங்கை, தஜிகிஸ்தான் ஆகிய நாடுகளைச் சேர்ந்த ஏராளமான பெண்கள் ஆப்கானித்தானுக்கு பாலியல் தொழிலுக்காகக் கடத்தப்பட்டுள்ளனர். ஆப்கானித்தான் பெண்களும் பாலியல் சுரண்டலுக்காக மற்ற நாடுகளுக்கு கடத்தப்படுகிறார்கள் 'பச்சா பாசி' வடிவத்தில் குழந்தை விபச்சாரமும் நாட்டில் ஒரு பிரச்சனையாக உள்ளது. பாலியியல் தொழிலில் ஈடுபட்டதாக குற்றம் சாட்டப்பட்ட இரண்டு பெண்கள் சூலை 2010இல் சுட்டுக் கொல்லப்பட்டனர்.
# ஆப்கானித்தானில் பாலியல் தொழில்

## இயக்கவியல்

1990களில், காபுலில் பாலியல் தொழில் இரகசியமாக இருந்தது. இசுலாமியச் சட்டத்தின் மிகக் கடுமையான விளக்கத்தைத் தொடர்ந்து அரசாங்கம் இதை சட்டவிரோதமாக்கியது. *மெலிசா டிட்மோர்* என்பவர் "பாலியலும் பாலியல் பணியும்" பற்றிய கலைக்களஞ்சியத்தில் "அவர்களின் ஆட்சியின் போது பெண்களில் பாலியல் தொழிலுக்கான போக்குவரத்து செழித்து வளர்ந்தது" என்று எழுதினார். பாலியல் தொழிலாளிகள் பெரும்பாலும் 'காலாஸ்' என்று அழைக்கப்படும் தங்கள் தனிப்பட்ட வீடுகளில் இருந்து வேலை செய்தனர். காபுலில் 25 முதல் 30 மறைக்கப்பட்ட இவ்வாறான விடுதிகள் இருந்தன.  
நாட்டில் பாலியல் தொழில் பெரும்பாலும் வறுமை மற்றும் இடப்பெயர்ச்சியால் உந்தப்பட்டதாகக் கூறப்படுகிறது. தாலிபான் ஆட்சியின் போது பெண்கள் வேலை செய்ய தடை விதித்ததால், சில தெரு குழந்தைகள் வாழ்வாதாரத்திற்காக இதில் தள்ளப்பட்டனர். 2010 ஆம் ஆண்டு காபுலில் உள்ள அமெரிக்க தூதரகத்தின் ஆள் கடத்தல் அறிக்கையின் படி, ஈரான், தஜிகிஸ்தான், சீனா, உகாண்டா மற்றும் பிற இடங்களிலிருந்து வரும் பெண்கள் ஆப்கானித்தானில் பாலியல் தொழிலுக்குத் தள்ளப்பட்டனர்.
# தன்சிலா கான்

**தன்சிலா கான்** (Tanzila Khan) ஒரு பாக்கித்தான் ஊனமுற்றோர் உரிமை ஆர்வலர், எழுத்தாளர், ஊக்கமூட்டும் பேச்சாளர், மற்றும் *கேர்லிதிங்சின்* நிறுவனர் ஆவார், இது குறைபாடுகள் உள்ள பெண்களுக்கு விடாய்க்கால அணையாடைகளை வழங்குகிறது. கான் இனப்பெருக்க ஆரோக்கியம் மற்றும் கல்வி பற்றிய விழிப்புணர்வு மற்றும் அணுகல், குறிப்பாக குறைபாடுகள் உள்ளவர்களுக்கு விழிப்புணர்வு மற்றும் கவனம் செலுத்துவதில் முக்கியப் பங்காற்றுகிறார். இவர் இந்த விடயத்தினைப் பற்றி பல புத்தகங்களை எழுதியுள்ளார் மற்றும் பொது உரைகள் மற்றும் கருத்தரங்குகளை வழங்கியுள்ளார். இவர் பாக்கித்தானில் உள்ள குறைபாடுகளை களைவதற்காகவும் பணி செய்து வருகிறார். சில பெண்கள் கடைகளில் திறந்தவெளியில் வாங்குவதில் சங்கடமாக இருக்கும் தயாரிப்புகளையும், கழிப்பறை இருக்கை கவர்கள் மற்றும் முடி அகற்றும் குழைவுகளையும் வழங்குகிறது, மேலும் பயன்படுத்தப்பட்ட அணையாடைகளை சுகாதாரமாக அகற்றுவதற்கான வழிமுறைகளையும் ஆராய்ந்து வருகிறது.
# தன்சிலா கான்

## படைப்புகள்

கான் தனது முதல் புத்தகத்தை தனது 16 ஆம் வயதில் வெளியிட்டார், அதன் மூலம் வந்த வருவாயினை தனது பகுதியில் சமூக திட்டங்களுக்கு நிதியளித்தார். இவர் பின்வரும் படைப்புகளை எழுதியுள்ளார்:  
- *எ ஸ்டோரி ஆஃப் மெக்சிகோ (மெக்சிகோவின் கதை)*
- *தெ பெர்பெக்ட் சிட்சுவேசன்: சுவீட் சிக்ஸ்டீன் ( சரியான சூழ்நிலை: இனிமையான பதினாறு* )
# தன்சிலா கான்

## விருதுகள்

கான் தனது செயல்பாட்டிற்காக பின்வரும் விருதுகளை வென்றுள்ளார்:  
எதிர்காலத்தின் இளம் இணைப்பாளர் ( சுவீடிய நிறுவனம் ). இளம் தலைவர் ( *உமன் டெலிவர்* ). கதீஜா துல் குப்ரா விருது (வாதாடலுக்கான தேசிய அளவிலான அங்கீகாரம்). இளைஞர் வாகையாளர் ( *பேக்கார்ட் அறக்கட்டளை* ). SRHR மற்றும் குறைபாடுகள் குறித்து லாகூரில் ஒரு பயிற்சி நிறுவனத்தை நிறுவ*ஆம்ப்லிஃபை சேன்ஞ்* இலிருந்து நிதி பெறப்பட்டது. 2012 இல் டெட் இல் பேச அழைக்கப்பட்டார்
# கார்டியன்சு ஒப் த கலக்சி (வரைகதை)

**கார்டியன்சு ஒப் த கலக்சி** அல்லது **கார்டியன்ஸ் ஒப் த கலக்ஸி** என்பது மார்வெல் வரைகதை நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் அணி ஆகும். இந்த அணியை ஏப்ரல் 2008 ஆம் ஆண்டு எழுத்தாளர், பதிப்பாசிரியர் டான் அப்நெட் மற்றும் ஆண்டி லானிங் ஆகியோரால் உருவாக்கப்பட்டது.  
இந்த அணியில் இசுடார் லோர்டு, காமோரா, குரூட், பைலா வெல், ஆடம் வார்லாக், டிராக்சு தி டெஸ்ட்ராயர், ராக்கெட் ரக்கூன் போன்றோர் இருந்தனர். இது முதலில் ஏப்ரல் 2008 ஆம் ஆண்டில் 'அண்ணிகிளாடின்: காணியூஸ்ட்' #6 என்ற கதையில் தோன்றியது. இந்த அணியை அடிப்படையாகக் கொண்ட கார்டியன்சு ஒப் த கலக்சி என்ற திரைப்படம் 2014 ஆம் ஆண்டில் வெளியாகி விமர்சன ரீதியாக பாராட்டப்பட்டது. அதை தொடர்ந்து 2017 ஆம் ஆண்டு கார்டியன்சு ஒப் த கலக்சி 2 என்ற படம் வெளியானது. மேலும் இந்த அணி அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) ஆகிய படங்களிலும் இடம் பெற்றுள்ளது. மேலும் 2022 இல் வரவுள்ள தோர்: லவ் அண்ட் தண்டர் என்ற படத்திலும் இடம் பெற்றுள்ளது. இது 1969 ஆம் ஆண்டில் ஆர்னால்ட் டிரேக், ராய் தாமஸ் மற்றும் ஸ்டான் லீ ஆகியோரால் உருவாக்கப்பட்ட அசல் அணியை மையமாக வைத்து உருவாக்கப்பட்டது.
# அக்ரம் கதூன்

**அக்ரம் கதூன்** (Akram Khatoon பிறப்பு; 26 செப்டம்பர் 1937, அஜ்மீர் ) பாக்கித்தானைச் சேர்ந்த முன்னாள் வங்கியாளர் ஆவார். 1989 இல், இவர் முதல் மகளிர் வங்கி லிமிடெட்டின் நிறுவனர் தலைவரானார், இவர் 2004 வரை அந்தப் பதவியில் இருந்தார். இந்தப் பதவியில் இருந்ததன் மூலம் இவர் நாட்டின் முதல் பெண் வங்கித் தலைவரானார்.
# அக்ரம் கதூன்

## ஆரம்ப கால வாழ்க்கை

கதூன் பிரித்தானிய இந்தியாவின் அஜ்மீரில், 26 செப்டம்பர் 1937 அன்று முஹம்மது ஷாபி மற்றும் ஹசீனா பேகம் ஆகியோருக்கு மகளாகப் பிறந்தார். ஷாஃபி பாக்கித்தான் இரயில்வே துறையில் பணிபுரிந்தார். கதூனுக்கு இரண்டு தங்கைகள் இருந்தனர். இவர் இந்தியாவின் அஜ்மீரில் ஒரு மறைப் பணியாளர் பள்ளியில் பயின்றார். வொண்டர் வுமன் ஆஃப் பாக்கித்தான் விருதினை 2017 ஆம் ஆண்டில் பெற்றார். வங்கித் துறையில் இவரது செயல்திறனை அங்கீகரிக்கும் விதமாக பல்வேறு நிறுவனங்கள் மற்றும் அமைப்புகளிலிருந்து 60 க்கும் மேற்பட்ட விருதுகளைப் பெற்றார்.
# அக்ரம் கதூன்

## பெண் கல்விக்கு பங்களிப்பு

கதூன் ஜின்னா பல்கலைக்கழகத்தில் 2017 ஆம் ஆண்டு முதல் 2019 வரை அதிபராக பணியாற்றினார். இவர் இப்போது ஜின்னா பெண்கள் பல்கலைக்கழகத்தின் ஆளுநர் குழுவில் வாழ்நாள் மூத்த உறுப்பினராக பணியாற்றி வருகிறார். பல்கலைக்கழக மாணவர்களுக்கு வழங்கப்படும் கல்வியின் தரத்தை மேம்படுத்துவதில் இவர் சிறந்த சேவைகளை வழங்கியுள்ளார்.
# பெண்களை விமர்சித்தல்

**பெண்களை விமர்சித்தல்** (*Slut-shaming*) என்பது பாலியல் தொடர்பான பிரச்சினைகள் தொடர்பான நடத்தை மற்றும் தோற்றத்தின் எதிர்பார்ப்புகளை மீறுவதாக கருதப்படும் மக்களை, குறிப்பாக பெண்கள் மற்றும் சிறுமிகளை விமர்சிக்கும் நடைமுறையாகும்.  
நடத்தை கெட்டவள் என்ற வார்த்தையை மீட்டெடுக்கவும், பெண்களுக்கும் சிறுமிகளுக்கும் தங்கள் சொந்த பாலியல் மீது முகமையை பெற அதிகாரம் அளிக்கவும் பயன்படுத்தப்படுகிறது. எதிர்பால்சேர்க்கை ஆண்கள் இவ்வகையில் விமர்சிக்கப்படுவது அரிது. திருமணத்திற்கு முந்தைய, சாதாரண அல்லது பாலுறவு கொள்வது, பாலியல் தொழிலில் ஈடுபடுவது, அல்லது வன்கலவி அல்லது பாலியல் வன்கொடுமைக்கு ஆளானதாக குற்றம் சாட்டப்படும் போது. .ஆகியவை பெண்கள் விமர்சனத்தின் எடுத்துக்காட்டுகளாகும்.
# பெண்களை விமர்சித்தல்

## வரையறைகள் மற்றும் பண்புகள்

பெண்களை விமர்சித்தல் என்பது பெண்களின் பாலியல் நடத்தை விதிமுறைகளை மீறியதற்காக விமர்சிப்பதை உள்ளடக்குகிறது. அதாவது, சமூகம் ஏற்றுக்கொள்ளக்கூடியதை விட பாலியல் சார்ந்த நடத்தை, உடை அல்லது ஆசைகளுக்கு அவர்களை அறிவுறுத்துகிறது.  
எழுத்தாளர் ஜெஸ்ஸலின் கெல்லர் கூறினார், " பெண்களை விமர்சித்தல், அணிவகுப்புகள் மற்றும் 'பெண்கள் மீதான போர் ' போன்ற செயல்பாடுகளுடன் இந்த சொற்றொடர் பிரபலமடைந்தது, மேலும் சக்திவாய்ந்த மற்றும் ஏஜென்சியின் ஆதாரமாக 'ஸ்லட்' என்ற வார்த்தையை மீட்டெடுக்க கூடுதலாக வேலை செய்கிறது. பெண்கள் மற்றும் பெண்களுக்கு. "  
இவ்வாரு விமர்சனம் செய்யும் போக்கு ஆண்களாலும், பெண்களாலும் பயன்படுத்தப்படுகிறது. பாலியல் பொறாமையை "பெண்கள் அல்லது பெண்களின் பாலியல் வெளிப்பாடுகளின் சமூக ரீதியாக ஏற்றுக்கொள்ளக்கூடிய வடிவமாக" பாலியல் பொறாமையை உயர்த்துவதற்கான ஒரு வழியாக பெண்கள் மற்றும் பெண்களிடையே மந்தமான அவமானம் செயல்படுகிறது. வன்கலவி மற்றும் பிற பாலியல் வன்கொடுமைகளுக்காக பாதிக்கப்பட்டவர் குற்றம் சாட்டப்படுவதையும் விவரிக்க இந்த சொல் பயன்படுத்தப்படுகிறது. பாலியல் உடன்பாட்டை மறுக்கும் முன், வெளிப்படையான ஆடைகளை அணிந்து அல்லது பாலுணர்வை தூண்டும் விதத்தில் நடந்து கொண்ட குற்றத்தால் (பகுதியாகவோ அல்லது முழுமையாகவோ) குற்றம் கூறப்படுவதன் மூலம் இது செய்யப்படுகிறது. குற்றவாளியை விடுவிப்பதன் மூலம் இது செய்யப்படுகிறது. பாலியலில் மென்மையான நபர்கள் சமூகத் தனிமைப்படுத்தப்படும் அபாயத்தில் இருக்க முடியும்.
# பெண்களை விமர்சித்தல்

## சமூகமும் கலாச்சாரமும்

பெண்களை விமர்சனம் செய்தல் என்ற வார்த்தைக்கு ஆவணப்படுத்தப்பட்ட தோற்றமோ தேதியோ இல்லை. மாறாக, பல ஆண்டுகளாக அவதூறு செய்யும் செயல் இருந்தபோதிலும், சமூக மற்றும் கலாச்சார உறவுகள் மற்றும் நெறிமுறை மற்றும் ஏற்றுக்கொள்ளத்தக்க நடத்தை என்று கருதப்படும் எல்லைகளை மீறுவது பற்றிய விவாதம் வளர்ந்தது. இதன் வரையறை மற்றும் செயலுக்கு பெண்ணியத்தின் இரண்டாவது அலை கணிசமாக பங்களித்தது. தொழிற்புரட்சி மற்றும் இரண்டாம் உலகப் போரைத் தொடர்ந்து, ஆண்களின் பாலின பாத்திரங்கள் குடும்பத்தைக் காப்பாற்றுவதற்காக உழைப்பவர்களாயிற்று. பெண்கள் சமூகமயமாக்கப்பட்டு, இல்லறம் செய்ய பெண்கள் கற்பிக்கப்படுகையில் ஆண்கள் தொழிலாளர் சக்தியில் பெரும்பான்மையினராக இருந்தனர். எழுத்தாளர் எமிலி பூல் 1960 மற்றும் 1970களின் பாலியல் புரட்சி கருத்தடை பயன்பாட்டின் விகிதத்தையும், திருமணத்திற்கு முந்தைய பாலின விகிதத்தையும் அதிகரித்தது என்று வாதிடுகிறார்.
# சாமிம் ரஜனி

**சமிம் ரஜனி** (hamim Rajani1 970 களில் பிறந்தவர்) பாக்கித்தானின் கராச்சியைச் சேர்ந்த ஒரு தொழில் முனைவோர் மற்றும் தொழிலதிபர் ஆவார். 2004 ஆம் ஆண்டில், இவர் பாக்கித்தானின் தகவல் தொழில்நுட்பத் துறையில் தொழில் ரீதியாக வேலை செய்யத் தொடங்கினார். 2005 ஆம் ஆண்டில், பாக்கித்தானின் கராச்சியை அடிப்படையாகக் கொண்ட ஒரு மென்பொருள் மேம்பாட்டு நிறுவனமான *ஜெனெடெக் சொல்யூஷன்ஸை* இவர் இணைந்து நிறுவினார். 2010 முதல், இவர் அதே நிறுவனத்தில் தலைமை செயற்குழு அதிகாரியாக பணியாற்றி வருகிறார். 2017 ஆம் ஆண்டில், கராச்சியில் தொழில்நுட்பம் தெரியாத பெண்களுக்கு கல்வி கற்பதற்காக *கான்சல்நெட் கார்ப்பரேஷனின்* கீழ் கணினி பயிற்சித் திட்டத்தை தொடங்கினார். *கோட்ஜர்ல்ஸ்* என்பது கான்சல்நெட் கார்ப்பரேஷனின் துணை நிறுவனமாகும். 2019 இல், இவர் பாக்கித்தான் தகவெளிமை மேம்பாட்டு சங்கத்தின் வாரிய உறுப்பினராக ஆனார் 2020 ஆம் ஆண்டின் இரண்டாவது காலாண்டில், இவர் *P@SHA* இன் துணைத் தலைவராகத் தேர்ந்தெடுக்கப்பட்டார். அக்டோபர் 2020 இல் இருந்து அந்த அலுவலகத்தில் பணியாற்றத் தொடங்கினார்.
# சாமிம் ரஜனி

## ஆரம்ப கால வாழ்க்கை

இவர் 1970 களில் பாக்கித்தானின் கராச்சியில் அமைந்துள்ள ஒரு முஸ்லீம் குடும்பத்தில் பிறந்தார். இவர் ஒரு பாக்கித்தான் கலாச்சாரக் குடும்பத்தில் வளர்ந்தவர். பின்னர், இவர் 2017 ஆம் ஆண்டில் *இன்ஸ்டிட்டியூட் ஆஃப் அட்மினிஸ்ட்ரேசன்* நிறுவனத்தில் பட்டம் பெற்றார். மேலும், கலிபோர்னியாவின் சான் பிரான்சிஸ்கோவில் உள்ள டிராப்பர் பல்கலைக்கழகத்தில் பிளாக்செயின் நிர்வாக திட்டத்தில் பட்டம் பெற்றார்.
# சாமிம் ரஜனி

## தொழில்

1998 ஆம் ஆண்டில், தனது தந்தையின் ஓய்வூதியப் பணத்தின் உதவியுடன், கன்சல்நெட் கார்ப்பரேஷன் என்ற கணினிப் பயிற்சி நிறுவனத்தைத் தொடங்கினார். பூட்ஸ்டிராப் (தோற்றத்திற்கான கட்டமைப்பு) அடிப்படையாகக் கொண்ட மொழியைக் கற்பிப்பது குறித்து தொழில்நுட்பம் இல்லாத இளம் பெண்கள் மற்றும் பெண்களுக்கு கற்பிக்க இவர் ஒரு கணினி பயிற்றுவிப்பாளராக நிறுவனத்தில் பணிபுரிந்தார். 2004 ஆம் ஆண்டில், இவர் தனது முதல் சர்வதேச வலைத்தள மேம்பாட்டுத் திட்டத்தைப் பெற்றார். 2005 ஆம் ஆண்டில், இவர் *ஜெனடெக் சொல்யூசன்ஸ்* என்பதனை நிறுவி, அங்கு ஒரு குழுத் தலைவராக பணியாற்றினார். 2010 வாக்கில், இவர் *ஜெனெடிக் சொல்யூஷன்சில்* தலைமை இயக்க அதிகாரியாக பணியாற்றத் தொடங்கினார். 2010 களில், இவர் பாலின ஏற்றத்தாழ்வு மற்றும் பாக்கித்தானின் தகவல் தொழில்நுட்பம் (ஐடி) துறையில் பெண்களின் அதிகாரமளித்தல் ஆகியவற்றுக்கு சிறிய அளவில் *கோட்ஜர்ல்ஸ்* நிதியளித்த திட்டங்கள் மூலம் பணியாற்றினார். 2017 ஆம் ஆண்டில், *ஃபைசா யூசுப்* உடன் *கோட்ஜர்ல்ஸ்* மூலம் பல பயிற்சித் திட்டங்களைத் தொடங்கினார், அதே நேரத்தில் சர்வதேச முதலீட்டாளர்களிடமிருந்து நிதியைப் பெறுவதன் மூலம் கான்சல்நெட் கார்ப்பரேஷனை மிகப் பெரிய அளவில் மீண்டும் நிறுவினார்.
# வானூர்தித் துறையில் பெண்கள்

வான்படையில் சேர்ந்த முதல் ஆப்பிரிக்க-அமெரிக்க பெண் போர் விமானி, சாவ்னா ரோச்செல் கிம்ப்ரெல்]]
**வானூர்தித் துறையில் பெண்கள்** (*Women in aviation*) விமானம், உலங்கு வானூர்தி, விண்வெளிப் பயணங்கள் ஆகிய இரண்டையும் விட இலகுவான விமானப் பயணத்தின் ஆரம்பத்திலிருந்தே பெண்கள் மோட்டார் பொருத்தப்பட்ட விமானப் பணியில் ஈடுபட்டுள்ளனர். பெண் விமானிகள் "பறவைகள்" என்றும் அழைக்கப்பட்டனர். 1908 முதல் பெண்கள் விமானங்களில் பறக்கின்றனர். இருப்பினும், 1970க்கு முன்னர், பெரும்பாலானவர்கள் தனிப்பட்ட முறையில் வேலை செய்வதற்கோ அல்லது விமானத் துறையில் ஆதரவுப் பாத்திரங்களில் ஈடுபடுவதற்கோ மட்டுப்படுத்தப்பட்டனர். விமானப் போக்குவரத்து பெண்களை "முன்னோடியில்லாத பயணங்களில் தனியாகப் பயணிக்க" அனுமதித்தது. பல்வேறு விமானத் துறைகளில் வெற்றி பெற்ற பெண்கள் இளைய பெண்களுக்கு வழிகாட்டிகளாக பணியாற்றினர், அவர்களின் தொழில் வாழ்க்கையில் அவர்களுக்கு உதவினார்கள்.  
இயந்திரமயமாக்கப்பட்ட முதல் இரண்டு தசாப்தங்களுக்குள், பெண் விமானிகள் வேகம், சகிப்புத்தன்மை மற்றும் உயர சாதனைகளை முறியடித்தனர். அவர்கள் விமானப் பந்தயங்களில் ஆண்களுக்கு எதிராகப் போட்டியிட்டு வெற்றி பெற்றனர். மேலும் அண்டார்டிக்காவைத் தவிர ஒவ்வொரு கண்டத்திலும் பெண்கள் பறக்கத் தொடங்கினர். வான்வழி நிகழ்ச்சிகள், வான்குடை மற்றும் போக்குவரத்துப் பயணங்களைக் கூடத் தொடங்கினர். இரண்டாம் உலகப் போரின்போது, ஒவ்வொரு கண்டத்திலிருந்தும் பெண்கள் போர் முயற்சிகளுக்கு உதவினார்கள். ஆனால் பெரும்பாலும் இராணுவ விமானத்தில் இருந்து கட்டுப்படுத்தப்பட்டாலும், பல பெண் விமானிகள் துணை சேவைகளிலும் பறந்தனர். 1950கள் மற்றும் 1960களில், பெண்கள் முதன்மையாக விமான உருவகப்படுத்துதல் பயிற்சி, விமான போக்குவரத்து கட்டுப்பாடு மற்றும் விமான உதவியாளர்களாக ஆதரவு துறைகளில் சேவை செய்வதற்கு கட்டுப்படுத்தப்பட்டனர். 1970களில் இருந்து, பெரும்பாலான நாடுகளில் பெண்கள் இராணுவ சேவையில் பங்கேற்க அனுமதிக்கப்பட்டனர்.
# வானூர்தித் துறையில் பெண்கள்

## வரலாறு

பறக்கத் தெரிந்த முதல் பெண் எலிசபெத் திப்லே என்பவராவார. இவர் 1784ஆம் ஆண்டில் பிரான்சின் லியோனுக்கு மேலே பறந்த ஒரு பிணைக்கப்படாத சூடான காற்று பலூனில் பயணித்தார். நான்கு ஆண்டுகளுக்குப் பிறகு, யீன் லாப்ரோசு என்ற பெண் ஒரு பலூனில் தனியாகப் பறந்த முதல் பெண்மணி ஆனார். மேலும் வான்குடையில் பறந்த முதல் பெண் என்ற பெருமையைப் பெற்றார். சோபி பிளான்சார்ட் என்பவர் தனது முதல் பலூன் விமானத்தில் 1804இல் பறந்தார். 1810 வாக்கில் ஒரு தொழில்முறை விமானியாக இருந்தார் . மேலும், 1811 இல் முதலாம் நெப்போலியனின் வான்படையில் தலைவராகவும் நியமிக்கப்பட்டார். பிளான்சார்ட், 1819 ஆம் ஆண்டில் ஒரு வான் விபத்தில் இறந்தார். சூன் 1903 இல், பாரிசில் விடுமுறையில் இருந்த அமெரிக்கப் பெண்ணான ஐடா டி அகோஸ்டா, டிரிகிபிள்ஸ் முன்னோடியான ஆல்பர்டோ சாண்டோஸ்-டுமான்ட்டை சமாதானப்படுத்தி, அவரது வான்கப்பலை இயக்கினார். அநேகமாக மோட்டார் பொருத்தப்பட்ட விமானத்தை இயக்கிய முதல் பெண் இவர்தான்.  
இருபதாம் நூற்றாண்டின் தொடக்கத்திலிருந்து பல ஆண்டுகளில், விமானத் துறையில் பெண்களால் பல குறிப்பிடத்தக்க தருணங்கள் இருந்தன. இருப்பினும், சிலர் முன்னோடியாக இருந்தனர். மேலும் அவர்களின் செல்வாக்கும் தாக்கமும் மிகப் பெரியது. மேலும் பெண்கள் விமானத் துறையின் பல்வேறு அம்சங்களில் ஈடுபடுவதற்கு வழி வகுத்தனர்.  
இந்தத் துறையில் ஆண்களைப் போல தங்களை திறமையாக நிரூபிக்க பெண்கள் பெரும்பாலும் கடினமாக உழைக்க வேண்டியிருந்தது. கிளேர் பூத் லூஸ் என்பவர் எழுதினார்; "நான் ஒரு பெண் என்பதால், நான் வெற்றி பெற அசாதாரண முயற்சிகளை செய்ய வேண்டும். நான் தோல்வியடைந்தால், 'அவர்களுக்கு என்ன தேவை என்று யாரும் சொல்ல மாட்டார்கள். அவர்கள் 'பெண்களுக்கு தேவையில்லை' என்பார்கள்".
# சர்வைவர் தமிழ்

**சர்வைவர் தமிழ்** என்றும் அழைக்கப்படும் **சர்வைவர்** என்பது 12 செப்டம்பர் 2021 ஆம் ஆண்டு முதல் ஜீ தமிழ் தொலைக்காட்சியில் தினமும் இரவு 9:30 மணிக்கு ஒளிபரப்பாகும் உண்மைநிலை நிகழ்ச்சியாகும். இது சுவீடன் நாட்டை சேர்ந்த சார்லி பார்சன்ஸால் என்பவரால் 1997 இல் உருவாக்கப்பட்ட 'ராபின்சன்' என்ற நிகழ்ச்சியின் வடிவத்தைப் பின்பற்றுகிறது. இந்த நிகழ்ச்சி பனிஜய் ஆசியாவால் தயாரிக்கப்படுகிறது.  
இந்த நிகழ்ச்சியை அர்ஜுன் தொகுத்து வழங்குகிறார். சர்வைவர் தமிழில் 16 போட்டியாளர்கள் கலந்து கொண்டுள்ளனர்.
# சர்வைவர் தமிழ்

## நிகழ்ச்சி வடிவம்

இந்த நிகழ்ச்சியில் 16 போட்டியாளர்கள் குறைந்தபட்சம் 90 நாட்களுக்கு பானிஜாய் நிறுவனத்திற்குட்பட்ட வடிவத்தில் முன்தெரியாத தீவில் தனிமைப்படுத்தப்படுவார்கள் என்று எதிர்பார்க்கப்படுகிறது. போட்டியில் வெற்றி பெறுபவர் வெளியேற்றதைத் தவிர்த்து 90 நாட்கள் உயிர் பிழைத்த பிறகு 1 கோடி (₹ 1,00,00,000) ரொக்கப் பரிசைப் பெறுவார்.
# சர்வைவர் தமிழ்

## கண்ணோட்டம்

சார்லி பார்சன்ஸ் உருவாக்கிய அசல் ஸ்வீடிஷ் எக்ஸ்பெடிஷன் ராபின்சன் வடிவத்தை அடிப்படையாகக் கொண்ட ஒரு உண்மைநிலை நிகழ்ச்சி தான் 'சர்வைவர் தமிழ்' ஆகும். அசல் சர்வைவர் போலல்லாமல், சர்வைவர் தமிழ் பிரபல போட்டியாளர்களை மட்டுமே கொண்டுள்ளது. போட்டியாளர்கள் (**சர்வைவர்கள்** என்று அழைக்கப்படுபவர்கள்). எந்த நவீன கால அமைப்புகளிலிருந்தும் தனிமைப்படுத்தப்பட்ட ஒரு தனித்த தீவில் வாழ்கின்றனர். போட்டியின் 'துவக்க நாள்' அல்லது தொடக்கத்தில் சர்வைவர்கள் இரண்டு வெவ்வேறு பழங்குடியினராகப் பிரிக்கப்படுவார்கள். சர்வைவர்கள் தங்கள் பழங்குடியினர், பழங்குடி சபை மற்றும் வெளியேற்றதை எதிர்கொள்வதில் இருந்து பாதுகாப்பாக இருக்க தடை காப்ப நிலைக்கு (immunity) போராட வேண்டும். ஒவ்வொரு வாரமும் தோல்வியடைந்த அணி பழங்குடி சபையில் கலந்து கொள்ள வேண்டும், அங்கு அவர்கள் தங்கள் இணை குழு உறுப்பினர்களில் ஒருவருக்கு வாக்களிப்பார்கள். யார் தங்கள் பழங்குடியினரிடமிருந்து அதிக எண்ணிக்கையிலான வாக்குகளைப் பெறுகிறார்களோ அவர்கள் இறுதியில் விளையாட்டிலிருந்து நீக்கப்படுவார்கள்.
# சர்வைவர் தமிழ்

## கண்ணோட்டம்

### தீவின் விதிகள்

சர்வைவர்கள் தேவையான குறைந்த அளவு துணிகளை மட்டுமே தீவுக்கு கொண்டு வர முடியும். அவர்களுடன் தங்கள் பெட்டியை உடன் கொண்டு செல்ல முடியாது. சர்வைவர்கள் அனைவரும் கண்டிப்பாக தமிழில் மட்டுமே பேச வேண்டும் என்று கூறப்பட்டுள்ளது.